1994

1991 - 1992 - 1993 - 1994 - 1995 - 1996 - 1997
't Joar 1994 is 't 94e joar in de 20e eeuwe volgenst de christelikke joartellienge.
 Gebeurtenissn 
januoari
 1 - In België wordt Proximus 't eêste netwerk vo de mobiele telefong.
februoari
 12 - 't Schilderie van Edvard Munch De Schreeuw wordt gestooln in Oslo. 't Wordt de 7ste meie weregevoendn.
 23 - Woapnstilstand in Bosnië tusschn Servië en Krowoasje.  
moarte
 12 - De Church of England benoemt vo den êeste kêe vrouwn toet paster.
 23 - De Mexicoansche presidentskandidoat Luis Donaldo Colosio wordt vermôord.
april
 6 - Ols reacsje ip de dôod van de de presidentn van Burundi en Rwanda, brêekt er e burgeroorloge uut. De Hutu's vermôordn Tutsi's en der valln mêer of  1.000.000 slachtoffers.
 7 - Môord ip 10 Belgische para's in Rwanda, met anleidienge den anslag den dag vodien.
 8 - België zendt militairn noa Rwanda vo buutnlanders t' evacueern. Buutn de 10 VN-soldoatn stervn der ook 3 Belgische burgers.  
 8 - Kurt Cobain, zanger-gitarist van den Amerikoansche groep Nirvana wordt dôod gevoendn in 't tuunhuus by zyn landhuus in Seattle. J' had drie doagn tevôorn zelfmôord gepleegd.
 23 - Johan Museeuw wint de 29ste ediesje van de Amstel Gold Race.
 27 - Êeste algemêne verkieziengn in Zuud-Afrika. 't Afrikoans Nationaal Congres (ANC) wint en Nelson Mandela wordt verkoozn toet den êeste zwarte president. 
meie
 1 - Formule 1-coureur Ayrton Senna veroengelukt deur e crash teegn e meur binst de Grand Prix Formule 1 van San Marino.
 6 - Openienge van de kanoaltunnel deur de Fransche president François Mitterrand en de Britsche keuniginne Elizabeth II. E reize tusschn de twêe landn deurt nu 35 minuutn.
 27 - De Russische schryver Aleksander Solzjenitsyn kêert achter twientig joar balliengschap were noa Rusland.
juli
 Kim Jong-il volgt zyn voader Kim Il-sung ip ols leider van Nôord-Korea.
 15 - Ende van de Rwandeesche genocide. Noa schattienge 500.000 toet 1 miljoen menschn zyn ton vermôord.
 24 - De Spoansche coureur Miguel Indurain wint d' 81ste ediesje van de Roende van Frankryk, de vierde overwinnienge in e reke. 
september
 28 - Den overzetbôot Estonia vergoat tusschn Estland en Finland in de Baltische Zêe. 852 menschn verdrienkn.
oktober
 9 - Gemêente- en provinsjeroadsverkieziengn in België. 't Vlams Blok hoalt 28% van de stemmn in Antwerpn en wordt de grotste partie. 
 26 - Jordanië en Israël têekenn e vredesverdrag.
november
 13 - E referendum in Zweedn wyst uut dan de Zweedn under willn ansluutn by d' Europeesche Unie.
 16 - D' êeste passagiers reizn deur de kanoaltunnel.
 29 - E referendum in Noorweegn wyst uut dan de Noorn under nie willn ansluutn by d' Europeesche Unie.
december
 10 - Yasser Arafat, Yitzhak Rabin en Shimon Peres krygn de Nobelprys vo de Vrede.
 11 - Russische troepn valln Tsjetsjenië binn, die d' oenofhankelykheid uutgeroopn èt ols de Tsjetsjeensche republiek Itsjkerië.
 31 - By e grôte brand in 't Switel-hotel in Antwerpn stervn 15 menschn en geroakn der 164 zwoar gekwetst.
 Geboorn 
moarte
 1 - Justin Bieber, Canadeesche popzanger
april
 16 - Louise Carton, West-Vlamsche atlete
 Gestorvn 
januoari
 13 - F.R. Boschvogel (91), West-Vlamsche schryver
 22 - Telly Savalas (72), Amerikoanschn acteur
februoari
 4 - Fred De Bruyne (63), Vlamsche coureur en sportjournalist
 7 - Luc Peire (77), West-Vlamsche kunstschilder
moarte
 6 - Melina Merkouri (73), Grieksche actrice, zangeresse en politica
 31 - Léon Degrelle (87), Woalsche collaborateur, SS'er en pollitieker
april
 5 - Kurt Cobain (27), Amerikoansche zanger en gitarist
 22 - Richard Nixon (81), president van de Verênigde Stoatn
meie
 1 - Ayrton Senna (34), Brazilioansche ottocoureur
 19 - Jacqueline Kennedy Onassis (64), Amerikoansche first lady
 19 - Luis Ocaña (48), Spoansche coureur
juni
 13 - Willy Lustenhouwer 73, West-Vlamsche zanger, conferencier  en schryver van sketches in 't Brugs
juli
 20 - Paul Delvaux (96), Belgische schilder
september
 7 - Ann Salens (54), Vlamsche mode-oentwerpster
 18 - Vitas Gerulaitis (40), Amerikoansche tennisser
oktober
 20 - Burt Lancaster (80), Amerikoanschn acteur

Categorie:1990-1999